ai4bharat/Pralekha huggingface dataset:
கலாசாரத்துறை அமைச்சகம்
ஜலதிபுரயாத்ரா: இந்தியப் பெருங்கடல் விளிம்பு நாடுகளின் பன்முக -கலாச்சார இணைப்புகளைக் கண்டறிதல்-எனும் வானிலை குறித்த இரண்டு நாள் தேசிய மாநாட்டை ஏஎஸ்ஐ நடத்தியது.
மழைக்காலக் காற்று மற்றும் பிற காலநிலை காரணிகள் மற்றும் இந்த இயற்கை கூறுகள் தாக்கத்தை ஏற்படுத்திய விதங்கள், வரலாற்றின் வெவ்வேறு காலகட்டங்களில், இந்தியப் பெருங்கடல் பிராந்தியத்தில் பல்வேறு நாடுகளுக்கு இடையேயான தொடர்புகளைப் புரிந்துகொள்ளும் முயற்சியாக, 2014 ல் கத்தாரின் தோஹாவில், நடைபெற்ற யுனெஸ்கோவின் 38வது உலகப் பாரம்பரியக் குழுக் கூட்டத்தில் மத்திய அரசின் கலாச்சார அமைச்சகத்தால் 'மௌசம் - வானிலை ' திட்டம் தொடங்கப்பட்டது. தற்போது இந்தத் திட்டம் இந்திய தொல்பொருள் ஆய்வுத் துறையால்  நிர்வகிக்கப்படுகிறது.
மேலும், ஆராய்ச்சியை மேம்படுத்துதல் மற்றும் இந்த விஷயத்தைப் பற்றிய நமது புரிதலை விரிவுபடுத்துதல் நோக்கத்துடன், 2022 ஆம் ஆண்டு அக்டோபர் 7 மற்றும் 8 ஆம் தேதிகளில் புது தில்லியில் உள்ள இந்திய ஹாபிடேட் சென்டரில் இந்தியப் பெருங்கடல் விளிம்பு நாடுகளின் இரண்டு நாள் தேசிய மாநாட்டை ஏஎஸ்ஐ ஏற்பாடு செய்தது. "ஜலதிபுரயாத்ரா: பன்முக -கலாச்சார இணைப்புகளை ஆராய்தல் ”, மாநாடு கடல்சார் பரிமாற்றங்கள் மற்றும் கலந்துரையாடல்களின் பன்மடங்கு அம்சங்களை உள்ளடக்கியது.
மாநாட்டின் தொடக்க அமர்வை கலாச்சாரம் மற்றும் நாடாளுமன்ற விவகாரத்துறை இணையமைச்சர் திரு அர்ஜுன் ராம் மேக்வால், கலாச்சாரம் மற்றும் வெளியுறவுத்துறை இணை அமைச்சர் திருமதி. மீனாஷி லேகி. கலாச்சார அமைச்சகத்தின் செயலாளர் திரு கோவிந்த் மோகன் மற்றும் தற்போது தில்லியில் உள்ள பல இந்தியப் பெருங்கடல் பிராந்திய நாடுகளின் தூதர்கள் மாநாட்டில் பங்கேற்றனர்.
பார்வையாளர்களிடம் உரையாற்றிய திருமதி. மீனாஷி லேகி, பிற நாடுகளுடனான இந்தியாவின் பொருளாதார மற்றும் கலாச்சார உறவுகளின் பல அம்சங்களில் பாகுபாடற்ற ஆராய்ச்சியின் அவசியத்தை வலியுறுத்தினார். திரு அர்ஜுன் ராம் மேக்வால் தனது உரையில், மற்ற நாடுகளுடனான இந்தியாவின் தொடர்புகள் பற்றிய பல சுவாரஸ்யமான வரலாற்று அத்தியாயங்களைப் பகிர்ந்து கொண்டார்.
வானிலை திட்டத்தின் நோக்கங்கள் மற்றும் வாய்ப்புகள் குறித்த கையேடு, இந்தியாவின் கடல்சார் பாரம்பரியம் மற்றும் இந்தியாவின் உலக பாரம்பரிய சொத்துக்களின் பட்டியல் ஆகியவை இந்த விழாவில் வெளியிடப்பட்டன.
இந்தியாவின் பல்வேறு பகுதிகளிலிருந்து இருபதுக்கும் அதிகமான அறிஞர்கள் மாநாட்டின் கல்வி அமர்வுகளில் பங்கேற்றனர். வானிலை ஆய்வாளர்கள், தொல்பொருள் ஆராய்ச்சியாளர்கள், வரலாற்றாசிரியர்கள் மற்றும் காலநிலை மாற்றம், நீருக்கடியில் ஆய்வுகள், கட்புலனாகாத கலாச்சார பாரம்பரியம் ஆகிய துறைகளில் சர்வதேச அளவில் புகழ்பெற்ற நிபுணர்கள் இதில் அடங்குவர்.
|
மத்திய அமைச்சரவை
|
எண்ணெய் மற்றும் எரிவாயு உற்பத்தி அதிகரிப்பு முறைகளை மேம்படுத்தவும், ஊக்கப்படுத்தவும் கொள்கை வகுப்பதற்கு அமைச்சரவை ஒப்புதல்
எண்ணெய் மற்றும் எரிவாயுவின் உள்நாட்டு உற்பத்தியை அதிகப்படுத்துவதற்காக தற்போதுள்ள எண்ணெய் வளப் பகுதிகளில் எண்ணெய் உற்பத்தியை அதிகரிக்கும் முறைகள் / தொழில்நுட்பங்களை மேம்படுத்துதல் மற்றும் ஊக்குவித்தலுக்கான கொள்கையை வகுப்பதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. எண்ணெய் உற்பத்தியை அதிகரிப்பது என்பது ஷேல் ஆயில் மற்றும் எரிவாயு உற்பத்தி, போன்றவற்றையும் உள்ளடக்கியதாகும். மரபுசாரா பெட்ரோலிய பொருட்களை கண்டறிதலுக்கும், உற்பத்திக்கும், கூடுதல் மூலதனம் தேவைப்படுவதோடு சிக்கலான தொழில்நுட்பம் தேவைப்படுவது சவால் மிக்கது. இதற்கு அடிப்படைக் கட்டமைப்பு, போக்குவரத்து, நிதி உதவி, சாதகமான சுற்றுச்சூழல் ஆகியவை தேவைப்படுகிறது.
கல்வி மற்றும் ஆராய்ச்சி நிறுவனங்கள் மூலம் சுற்றுச்சூழல் பராமரிப்பை உருவாக்குவது, தொழில்துறை - ஆராய்ச்சிப் பிரிவு, ஒத்துழைப்பு, மரபுசாரா எண்ணெய் உற்பத்திக்கான முறைகளையும் தொழில்நுட்பங்களையும் செயல்படுத்த ஒப்பந்தாரர்களை ஊக்குவிப்பது ஆகியவை இந்த கொள்கையின் முக்கிய நோக்கமாகும். ஒப்பந்த பிரிவுகள் மற்றும் நியமனப் பிரிவுகளுக்கும் இந்தக் கொள்கை பொருந்துவதாகும். புதிய முதலீட்டை கொண்டுவரவும், பொருளாதார செயல்பாடுகளை விரைவுப்படுத்தவும், கூடுதல் வேலைவாய்ப்புகளை உருவாக்கவும் இந்தக் கொள்கை உதவும் என்று எதிர்பார்க்கப்படுகிறது. தற்போதுள்ள எண்ணெய் வளப்பகுதிகளில் புதிய நவீன தொழில்நுட்பத்தை பயன்படுத்தவும், உற்பத்தியை அதிகரிக்க தொழில்நுட்ப ஒருங்கிணைப்பை மேம்படுத்தவும் இந்தக் கொள்கை உதவும் என்று எதிர்பார்க்கப்படுகிறது.
ஒவ்வொரு எண்ணெய் வளப்பகுதியிலும் உற்பத்திக்கான அளவு, பொருத்தமான தொழில்நுட்பங்கள் பயன்பாடு, சாத்தியமான நிதி முதலீடு ஆகியவற்றை முறைப்படி மதிப்பீடு செய்வதற்கு இந்தக் கொள்கை வழி வகுக்குகிறது. மத்திய அரசால் அறிவிக்கப்பட்ட நிறுவனங்கள் மூலம் எண்ணெய் வளப்பகுதிகளை ஆய்வு செய்வதும், வணிக ரீதியாக எண்ணெய் உற்பத்தியை தொடங்குவதற்கு முன், முன்னோட்டத்தை நடத்துவதும் கட்டாயமாக்கப்படுவது இந்தக் கொள்கையில் உள்ள மற்ற சில முக்கிய அம்சங்களாகும். பெட்ரோலியம் மற்றும் இயற்கை எரிவாயு அமைச்சகம், பெட்ரோலியப் பொருட்கள் தலைமை இயக்ககம் ஆகியவற்றின் பிரதிநிதிகளையும், இந்தத் துறை சார்ந்த நிபுணர்களையும் கொண்ட குழு இந்தக் கொள்கையைக் கண்காணித்து அமல்படுத்தும். இந்தக் கொள்கை அறிவிக்கை செய்யப்பட்ட தேதியிலிருந்து பத்தாண்டுகளுக்கு அமலில் இருக்கும். இருப்பினும், எண்ணெய், எரிவாயு / மரபுசாரா பெட்ரோலிய திட்டங்களில் உற்பத்தி தொடங்கிய தேதியிலிருந்து 120 மாதங்களுக்கு ஊக்கத்தொகை கிடைக்கும். எண்ணெய் வளப்பகுதிகளில் எண்ணெய் உற்பத்தியை அதிகரிக்கும் திட்டங்களைப் பொறுத்தவரை, குறிப்பிட்ட அளவை எட்டிய தேதியிலிருந்து ஊக்கத்தொகை வழங்கப்படும். இந்தக் கொள்கையின் கீழ் பல்வேறு நடைமுறைகளைப் பூர்த்தி செய்வதற்கு குறிப்பிட்ட காலவரம்பு நிர்ணயிக்கப்பட்டுள்ளது. குறிப்பிட்ட எண்ணெய் கிணறுகளில் புதிய முறைகளை அமல்படுத்தியதன் பயனாக உற்பத்தி அதிகரிக்கும் போது செஸ் வரியின் ஒரு பகுதியை தள்ளுபடி செய்வதன் மூலமும் ஊக்கத்தொகை கிடைக்கும். தற்போதுள்ள எண்ணெய் உற்பத்தியிலிருந்து ஐந்து சதவீதம் கூடுவதன் மூலம் அடுத்த 20 ஆண்டுகளில் 120 மில்லியன் மெட்ரிக் டன் கூடுதலாக உற்பத்தி இருக்கும் என்று மதிப்பிடப்படுகிறது. எரிவாயுவைப் பொருத்தவரை தற்போதுள்ள உற்பத்தியிலிருந்து 3 சதவீதம் அதிகரிப்பதன் மூலம் அடுத்த 20 ஆண்டுகளில் 52 பில்லியன் கனமீட்டர் உற்பத்தி அதிகரிக்கும்.
------
மத்திய அமைச்சரவை
புதுப்பிக்கத்தக்க எரிசக்தித் துறையில் இந்தியா, பிரான்ஸ் இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
புதுப்பிக்கத்தக்க எரிசக்தித் துறையில் இந்தியாவும், பிரான்சும் புரிந்துணர்வு ஒப்பந்தத்தில் கையெழுத்திட்டிருப்பது பற்றி பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்திற்குத் தெரிவிக்கப்பட்டது. இந்த புரிந்துணர்வு ஒப்பந்தம், 2021 ஜனவரி மாதம் கையெழுத்தானது.
பரஸ்பர ஒத்துழைப்பு, சமத்துவம், பயன்களைப் பரிமாறிக் கொள்வதன் அடிப்படையில் புதிய மற்றும் புதுப்பிக்கத்தக்க எரிசக்தித் துறையில் இரு தரப்பு ஒத்துழைப்பை ஊக்குவிப்பதே இந்தப் புரிந்துணர்வு ஒப்பந்தத்தின் நோக்கமாகும். சூரிய மின்சக்தி, காற்றாலை, ஹைட்ரஜன், உயிரி எரிசக்தி தொடர்பான தொழில்நுட்பங்கள் இதில் இடம்பெற்றுள்ளன.
இந்தப் புரிந்துணர்வு ஒப்பந்தத்தின் வாயிலாக:
• அறிவியல் மற்றும் தொழில்நுட்ப வல்லுநர்களுக்கு பயிற்சியும், அவர்களது பரிமாற்றமும் ஏற்படும்
• அறிவியல் மற்றும் தொழில்நுட்பம் சார்ந்த தகவல்களும், தரவுகளும் பரிமாறிக் கொள்ளப்படும்
• பயிலரங்கங்கள் மற்றும் கருத்தரங்கங்களுக்கு ஏற்பாடு; உபகரணங்கள், செயல்முறை மற்றும் தொழில்நுட்பங்கள் பரிமாறப்படும்
• கூட்டு ஆராய்ச்சி மற்றும் தொழில்நுட்பத் திட்டங்கள் மேம்படுத்தப்படும்
புதுப்பிக்கத்தக்க எரிசக்தித் துறையில் தொழில்நுட்பப் பயன்பாடுகளை மேம்படுத்துவதற்கு இந்தப் புரிந்துணர்வு ஒப்பந்தம் உதவியாக இருக்கும். இதன்மூலம் 2030-ம் ஆண்டுக்குள் 450 ஜிகாவாட் புதுப்பிக்கத்தக்க எரிசக்தித் திறனை உருவாக்கும் இலக்கை அடைய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702152
பாதுகாப்பு அமைச்சகம்
அசால்ட் ரைஃபில்ஸ் தொடர்பாக ரஷ்யாவுடன் பாதுகாப்பு ஒப்பந்தம்
6,01,427 ஏகே -203 அசால்டட் ரைஃபில்கள் கொள்முதல் செய்வதற்கான உடன்பாடு டிசம்பர் 6, 2021 அன்று கையெழுத்தானது. பாதுகாப்பு அமைச்சகம் மற்றும் இந்தியா-ரஷ்யா இடையே கூட்டு முயற்சி பாதுகாப்பு தொழில்துறை நிறுவனங்கள் இதில் கையெழுத்திட்டுள்ளன. இந்நிறுவனங்களில் முறையே 50.5% மற்றும் 49.5% பங்குகள் உள்ளன. இந்த ரைஃபில்கள் உத்தரப்பிரதேசத்தின் கோர்வாவில் உள்ள ஐஆர்ஆர்இஎல் தொழிற்சாலையில் தயாரிக்கப்படவுள்ளன.
மாநிலங்களவையில் இன்று பாதுகாப்புத்துறை இணையமைச்சர் திரு அஜய்பட் எழுத்துமூலம் அளித்த பதிலில் இதனைத் தெரிவித்தார்.
PIB Headquarters
போதை மருந்துகள் மற்றும் மனப்பிறழ்வை ஏற்படுத்தும் பொருட்கள் அழிக்கப்பட்டன
சென்னை சுங்கவரி மண்டலத்தைச் சேர்ந்த அதிகாரிகள் இன்று  29 கிலோ எடையுள்ள போதை மருந்துகள் மற்றும் மனப்பிறழ்வை ஏற்படுத்தும் பொருட்களை அழித்தனர். இந்தப் பொருட்களில் கஞ்சா, மெத்தாகியூலோன், கொகைன், ஹெராயின், எஃபிட்ரின் போன்றவை அடங்கும். இவை அனைத்தும் பல்வேறு நடவடிக்கைகளில் பறிமுதல் செய்யப்பட்டவை. 1985 போதை மருந்து மற்றும் மனப்பிறழ்வை ஏற்படுத்தும் பொருட்கள் சட்டத்தின்கீழ் பதிவு செய்யப்பட்ட வழக்குகளில் புலன்விசாரணையும் இதர சட்ட நடைமுறைகளும் முடிவடைந்த பின், இவை அழிக்கப்பட வேண்டும் என அந்தச் சட்டம் கூறுகிறது. இன்று அழிக்கப்பட்ட போதை மருந்துகளின் சந்தை மதிப்பு ரூ.8 கோடி ஆகும். முதுநிலை இந்திய வருவாய் பணி அதிகாரிகள் அமைத்த உயர்நிலை போதை மருந்து அகற்றும் குழுவின் முன்னிலையில் இந்த போதைப் பொருட்கள் அழிக்கப்பட்டன.
சுங்கத்துறை முதன்மை ஆணையாளர் திரு. எம்.எம். பார்த்திபன் மேற்பார்வை மற்றும் வழிகாட்டுதலின்படி, இந்த நடவடிக்கை மேற்கொள்ளப்பட்டதாக, சுங்கத்துறை சென்னைப் பிரிவு 3-ன் இணை ஆணையாளர் வெளியிட்ட செய்திக்குறிப்பு கூறுகிறது.
முன்னதாக, 17.12.2019 அன்று இந்த அலுவலகம் 275.23 கிலோகிராம் எடையுள்ள போதை மருந்துகள் மற்றும் மனப்பிறழ்வை ஏற்படுத்தும் பொருட்கள் அழிக்கப்பட்டன என்றும் அந்த செய்திக் குறிப்பு தெரிவிக்கிறது.
நிதி அமைச்சகம்
பெங்களூருவில் வருமான வரித்துறை சோதனை
இந்தியாவின் முன்னணி வேலைவாய்ப்பு சேவைகள் வழங்கும் நிறுவனங்களில் ஒன்றுக்கு சொந்தமான பெங்களூருவில் உள்ள இரண்டு வளாகங்களில் 2021 ஜூலை 8 அன்று ஆய்வு நடவடிக்கையை வருமான வரித்துறை மேற்கொண்டது. வேலைவாய்ப்பு உருவாக்கத்திற்கு சில விதிமுறைகளுக்கு உட்பட்டு சலுகைகள் அளிக்கும் வருமான வரி சட்டம் 1961-ன் உட்பிரிவு 80 ஜேஜேஏஏ-வின் கீழ் அதிக அளவு வரி சலுகைகளை இந்நிறுவனம் பெற்று வந்தது.
ஆய்வு நடவடிக்கையின் போது, வரி ஏய்ப்பு தொடர்பாகவும், வருமான வரி சட்டம் 1961-ன் உட்பிரிவு 80 ஜேஜேஏஏ-வின் கீழ் பொய்யான தகவல்கள் அழித்தது தொடர்பாகவும் ஆதாரங்கள் கிடைத்தன. தகுதியுடைய சில பணியாளர்கள் நிறுவனத்தில் பணியில் இல்லாத போதிலும், உட்பிரிவு 80 ஜேஜேஏஏ-வின் கீழ் சலுகை பெற்றதும் தெரிய வந்தது.
ரூபாய் 880 கோடி மதிப்பிலான வருமானத்தை பல வருடங்களாக மறைத்தது ஆய்வின்போது தெரியவந்தது. இது தொடர்பாக மேலும் விசாரணை நடந்து வருகிறது.
மேலும் தகவல்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1735185
பெண்கள் மற்றும் குழந்தை நலன் அமைச்சகம்
பெண் சக்தி விருது-2020-க்கு விண்ணப்பிப்பதற்கான கடைசி தேதி பிப்ரவரி 6 வரை நீட்டிப்பு
‘பெண் சக்தி விருதுக்கு விண்ணப்பிப்பதற்கான கடைசி தேதியை மத்திய மகளிர் மற்றும் குழந்தைகள் மேம்பாட்டு அமைச்சகம் பிப்ரவரி 6ம் தேதி வரை நீட்டித்துள்ளது.
சர்வதேச பெண்கள் தினம் மார்ச் 8ம் தேதி கொண்டாப்படுவதை முன்னிட்டு, ஒவ்வொரு ஆண்டும் சிறப்பான பணி செய்த பெண்களை அங்கீகரிப்பதற்காக பெண் சக்தி விருதை மத்திய மகளிர் மற்றும் குழந்தைகள் மேம்பாட்டு அமைச்சகம் வழங்குகிறது.
முடிவெடுக்கும் விஷயங்களில் பெண்களை ஊக்குவித்தல், பெண்களின் திறமையை ஊக்குவித்தல், கிராமப்புற பெண்களுக்கு அடிப்படை வசதிகளை செய்து கொடுத்தல், அறிவியல், தொழில்நுட்பம், விளையாட்டு, கலை, கலாச்சாரம் ஆகிய துறைகளில் பெண்களை ஊக்குவித்தல், பாதுகாப்பு, சுகாதாரம், கல்வி, வாழ்க்கை திறன்கள், பெண்களுக்கு மரியாதை ஆகியவற்றில் குறிப்பிடத்தக்க பணிகள் செய்வது ஆகியவைகளை கருத்தில் கொண்டு இந்த விருது அளிக்கப்படுகிறது. தனிநபர்கள், குழுக்கள், தொண்டு நிறுவனங்கள், பிற நிறுவனங்களுக்கு பெண் சக்தி விருது வழங்கப்படுகிறது. இந்த விருதுடன் ரூ.2 லட்சம் ரொக்கப் பரிசும், சான்றிதழும் வழங்கப்படுகிறது.
விதிமுறைகள் படி, இந்த விருதுக்கு, குறைந்தது 25 வயதுடைய தனிநபர்கள், சம்பந்தப்பட்ட துறையில் குறைந்தது 5 ஆண்டுகள் பணியாற்றிய நிறுவனங்கள் விண்ணப்பிக்கலாம். சமூக முன்னேற்றத்தில், பெண்களை சம அளவில் அங்கீகரிக்கும் முயற்சிதான் இந்த விருதுகள்.
விருது தொடர்பான பிற விவரங்களை http://narishaktipuraskar.wcd.gov.in/ என்ற இணைப்பில் பெறலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694352
நிதி அமைச்சகம்
“இணைந்து மீளுதல், வலுவாக மீளுதல்” குறித்த ஜி-20 கருத்தரங்கில் நிதியமைச்சர் திருமதி. நிர்மலா சீதாராமன் பங்கேற்றார்
ஜி-20-ன் தலைமைப் பொறுப்பில் உள்ள இந்தோனேஷியாவால் பாலியில் நடத்தப்பட்ட ஜி-20 சர்வதேசக் கருத்தரங்கில் புதுதில்லியிலிருந்து மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி. நிர்மலா சீதாராமன் இணையவழி கலந்து கொண்டார்.
“இணைந்து மீளுதல், வலுவாக மீளுதல்” என்ற இந்த ஆண்டுக்கான ஜி-20-ன் மையப்பொருளில் பேசிய நிதியமைச்சர், வலுவான, நீடித்த, சமச்சீரான, அனைவரையும் உள்ளடக்கிய உலகளாவிய பொருளாதாரத்தின் மீட்சி குறித்து வலியுறுத்தினார். அனைத்து நாடுகளின் கூட்டான முன்னேற்றத்தை உறுதி செய்வது மிக முக்கியமானது என்று அவர் குறிப்பிட்டார். இந்த இலக்கை அடைவதற்குப் பல நாடுகளைக் கொண்ட அமைப்பின் பங்களிப்பும், கூட்டான செயல்பாடும் முக்கியமானது என்று அவர் கூறினார். உலகளாவிய மீட்சியின் பாதையில் உதவியாக இருப்பதற்கு அனைவரையும் உட்படுத்துதல், முதலீடு, புதிய கண்டுபிடிப்பு, நிறுவனங்கள் முக்கியமானவை என்பதையும் அவர் கோடிட்டுக் காட்டினார்.
குறைந்த செலவில் சம அளவில் தடுப்பூசிகள் கிடைப்பதை உறுதி செய்தல், சிகிச்சை முறையில் உள்ள வேறுபாடுகளை சரிசெய்தல் ஆகியவை உலகளாவிய பொருளாதார மீட்சியில் முக்கியமானதாகக் காண வேண்டும் என்பதையும் நிதியமைச்சர் வலியுறுத்தினார். இந்தச் சூழலில், இந்தியா இதுவரை 1.25 பில்லியனுக்கும் கூடுதலாக தடுப்பூசி டோஸ்கள் செலுத்தியிருப்பதையும் உலகளாவிய செயல்பாட்டுக்கு இந்தியாவின் ஒருங்கிணைந்த உறுதிப்பாட்டை பிரதிபலிக்கும் வகையில், மானிய வழிமுறை உட்பட 90-க்கும் அதிகமான நாடுகளுக்கு 72 மில்லியனுக்கும் அதிகமான தடுப்பூசி டோஸ்கள் விநியோகிக்கப்பட்டிருப்பதையும் திருமதி. நிர்மலா சீதாராமன் எடுத்துரைத்தார்.
அரசுகளின் முயற்சிகளை மறுகட்டமைப்பு செய்வதில் சுற்றுச்சூழல் பாதுகாப்புள்ள முதலீடுகள் முக்கியப் பங்கு வகிக்கும் என்பதை வலியுறுத்திய திருமதி. சீதாராமன், வளரும் நாடுகளின் பொருளாதார வளர்ச்சி மற்றும் மேம்பாட்டை நோக்கிய முயற்சிகளை வேகப்படுத்தவும், ஊக்கப்படுத்தவும் பருவநிலை மாற்ற ஈட்டு நிதி, சூழல் பாதுகாப்பு தொழில் நுட்பங்களை கிடைக்கச் செய்வது ஜி-20 அமைப்பிற்கு எவ்வளவு முக்கியத்துவம் வாய்ந்தது என்பதையும் அவர் சுட்டிக்காட்டினார்.
(Visitor Counter : 160
சுரங்கங்கள் அமைச்சகம்
மத்திய அமைச்சர் திரு பிரலாத் ஜோஷி ஆஸ்திரேலியாவில் ஆறு நாள் சுற்றுப்பயணத்தை தொடங்கினார்
தூய்மையான எரிசக்தி ஆதாரங்களுக்கு மாறுவதற்கான பெரிய பணியின் ஒரு பகுதியாக, பாதுகாப்பான, வலுவான மற்றும் வணிக ரீதியாக சாத்தியமான முக்கிய கனிமங்களைப் பயன்படுத்துவதற்கான தனது லட்சியத்தை நனவாக்க இந்தியா ஒரு படி நெருக்கமாக செல்லும் வகையில், நாடாளுமன்ற விவகாரங்கள், நிலக்கரி மற்றும் சுரங்கங்கள் துறை மத்திய அமைச்சர் திரு. பிரலாத் ஜோஷி
ஆஸ்திரேலியாவில் தமது ஆறு நாள் பயணத்தைத் தொடங்கியுள்ளார்.
இந்தியா-ஆஸ்திரேலியா இடையேயான இருதரப்பு உறவுகளை புதிய எல்லைகளுக்கு கொண்டு செல்வதற்கு பிரதமர் திரு நரேந்திர மோடி சிறப்பு முக்கியத்துவம் அளித்துள்ளார். இது இரு நாடுகளுக்கும் இடையே பல்வேறு துறைகளில், குறிப்பாக கனிமங்கள், நிலக்கரி, சுரங்கம், பாதுகாப்பு, புதிய மற்றும் புதுப்பிக்கத்தக்க எரிசக்தி, புதிய தொழில்நுட்பங்கள், விவசாய ஆராய்ச்சி மற்றும் இணைய பாதுகாப்பு ஆகியவற்றை வலுப்படுத்த வகை செய்கிறது. பிரதமரின் தலைமையின் கீழ், இந்தியா-ஆஸ்திரேலியா உறவு மேல்நோக்கி செல்லும் வகையில், நிலையான முறையில் சுத்தமான எரிசக்தி அபிலாஷைகளை அடைவதற்கான தனது பயணத்தை விரைவுபடுத்த இந்தியா உறுதிபூண்டுள்ளது.
ஆஸ்திரேலியாவில் அந்தோணி அல்பானீஸ் அரசு தேர்ந்தெடுக்கப்பட்ட பின்னர் அமைச்சர் திரு பிரல்ஹாத் ஜோஷி மற்றும் அந்நாட்டு அமைச்சர் மேடலின் கிங் இடையேயான முதல் சந்திப்பு என்பதால் இந்த விஜயம் முக்கியத்துவம் பெறுகிறது.
ஆஸ்திரேலிய அரசு மற்றும் தொழில்துறை அமைப்புகள்தொடர்பான சந்திப்புகளை திரு ஜோஷி மேற்கொள்ளவுள்ளார்.
திரு ஜோஷி தனது பயணத்தின் போது, கானிஜ் பிதேஷ் இந்தியா லிமிடெட் இடையே கையெழுத்திட்ட புரிந்துணர்வு ஒப்பந்தத்தை செயல்படுத்துவதை நோக்கமாகக் கொண்டுள்ளார். சுரங்க அமைச்சகத்தின் கீழ் உள்ள மூன்று பொதுத்துறை நிறுவனங்களின் கூட்டு முயற்சி மற்றும் ஆஸ்திரேலிய அரசாங்கத்தின் முக்கியமான கனிமங்கள் வசதி அலுவலகம் இருதரப்பு வர்த்தக உறவை வலுப்படுத்துவதை நோக்கமாகக் கொண்டுள்ளது. பாதுகாப்பான வளர்ச்சிக்கான பகிரப்பட்ட லட்சியத்தை வழங்குவதற்கான பாதையை அது அமைக்கிறது. சுரங்கங்கள் மற்றும் கனிமங்கள் துறையில் முக்கிய சீர்திருத்தங்களை முன்னிலைப்படுத்துவதுடன், திரு ஜோஷி தனது பயணத்தின் போது இந்திய புலம்பெயர்ந்தோரிடமும் உரையாற்றுவார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 33.28 கோடி தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் 45,951 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 5,37,064 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.77 சதவீதமாகும்.
நம் நாட்டில் இதுவரை 2,94,27,330 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 60,729 பேர் குணமடைந்துள்ளார்கள்.
தொடர்ந்து 48-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 96.92 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.69 சதவீதமாக உள்ளது.
தினசரி தொற்று உறுதி வீதம் தொடர்ந்து 23 நாட்களாக 5 சதவீதத்திற்கும் குறைவாக, 2.34 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 41.01 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731343
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியர்கள் நலன் மற்றும் கர்மயோகி இயக்கத்தைப் பற்றிய அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கீழ்க்கண்ட தகவல்களை அளித்தார்.
கொவிட்-19-இன் போது ஓய்வூதியர்கள் நலனுக்காக பல்வேறு நடவடிக்கைகள் அரசால் எடுக்கப்பட்டது. சுமார் 20 இந்திய நகரங்களில் உள்ள ஓய்வூதியர்களுடன் இணையம் மூலமான உரையாடல் நிகழ்ச்சி ஒன்று நடத்தப்பட்டது.
ஓய்வூதியர்களின் உடல் நலனை உறுதி செய்வதற்காக, யோகா பற்றிய இணைய நிகழ்ச்சி ஒன்றும் நடத்தப்பட்டது. கொவிட்-19 காலத்தில் ஓய்வூதியத்தை குறித்த நேரத்தில் வழங்குவதற்காகவும் நடவடிக்கைகள் எடுக்கப்பட்டன.
2003 டிசம்பர் 22-ஆம் தேதியிட்ட நிதி அமைச்சகத்தின்  அறிவிப்பின் படி, மத்திய அரசு பணியாளர்களுக்கு தேசிய ஓய்வூதிய திட்டம் அறிமுகப்படுத்தப்பட்டது. இது தொடர்பாக 2020 பிப்ரவரி 17 அன்று வெளியிட்ட உத்தரவுகளை மாற்றும் திட்டம் எதுவிமில்லை.
குடிமைப் பணிகளில் திறன் வளர்த்தலுக்கான தேசிய திட்டமான கர்மயோகி இயக்கம் ஆறு அம்சங்களை அடிப்படையாகக் கொண்டுள்ளது: கொள்கை கட்டமைப்பு, நிறுவன கட்டமைப்பு, போட்டித்திறன் கட்டமைப்பு, டிஜிட்டல் கற்றல் கட்டமைப்பு, மின்னணு மனித வள மேம்பாட்டு திட்டம் மற்றும் கண்காணித்தல் மற்றும் மதிப்பிடுதல் கட்டமைப்பு.
(Visitor Counter : 143
பிரதமர் அலுவலகம்
பிரதமர்களின் அருங்காட்சியகத்தை நேரில் சென்று காணுமாறு மக்களுக்கு பிரதமர் கோரிக்கை
புதுதில்லியில் உள்ள பிரதமர்களின் அருங்காட்சியகத்தை அனைவரும் நேரில் சென்று காணுமாறு பிரதமர் திரு நரேந்திர மோடி கேட்டுக் கொண்டுள்ளார்.
பிரதமர்களின் அருங்காட்சியகத்திற்கு சென்றிருந்தது பற்றி மறைந்த முன்னாள் பிரதமர் திரு சந்திர சேகரின் மகன் திரு நீரஜ் சேகர் வெளியிட்டிருந்த ட்விட்டர் பதிவிற்கு பிரதமர் பதிலளித்து கூறியதாவது:
“சந்திரசேகர் அவர்களைப் போன்ற தலைசிறந்த ஆளுமைகளுடன் பழகி, ஏராளமான விஷயங்களைக் கற்றுக் கொண்டது, எனது அதிர்ஷ்டம். சந்திரசேகர் அவர்களுடன், அனைத்து பிரதமர்களும் நாட்டின் நலனிற்காக வழங்கிய பங்களிப்பை இந்த பிரதமர்களின் அருங்காட்சியகத்தில் மக்கள் காணலாம். இந்த இடத்திற்கு வருகை தருமாறு அனைவரையும் கேட்டுக்கொள்கிறேன்.”
சுகாதாரம் மற்றும் குடும்ப நலத்துறை அமைச்சகம்
வைரசுக்கு எதிரான எளிய மற்றும் மிகவும் சக்தி வாய்ந்த ஆயுதம் முகக்கவசம்: டாக்டர் ஹர்ஷ் வர்தன்
மத்திய சுகாதார அமைச்சகத்தில் உள்ள முன்கள பணியாளர்களுக்கு சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று முகக் கவசங்களை வழங்கினார். இது ஒரு சம்பிரதாயமான நிகழ்வு என்கிற போதிலும், பல்வேறு தொழிற்சாலைகள், பெருநிறுவனங்களில் தலைமை பொறுப்பில் உள்ளோர் மற்றும் பதவியில் உள்ள அரசியல் தலைவர்கள் இதை ஒரு சங்கிலியாக மாற்றி, சரியான கொவிட் நடத்தைமுறையின் மூலம் கொவிட்-19 இடம் இருந்து அனைவரையும் பாதுகாக்க முன்வரவேண்டும் என்று நிகழ்ச்சியில் பேசிய அமைச்சர் கூறினார்.
முன்கள பணியாளர்களிடம் தொடங்கி சுகாதார அமைச்சகத்தில் உள்ள அனைவருக்கும் முகக் கவசம் வழங்குவதே இந்த நடவடிக்கையின் நோக்கமாகும்.
இன்றைய நிகழ்ச்சியின் முக்கியத்துவம் குறித்து விளக்கிய டாக்டர் ஹர்ஷ் வர்தன், “இரண்டாம் அலையிடம் இருந்து படிப்படியாக மீண்டு தளர்வுகளை நோக்கி இந்தியாவின் பல பகுதிகள் முன்னேறி வரும் நிலையில், நாம் அஜாக்கிரதையாக இருந்து மறுபடியும் தொற்று பரவ காரணமாகி விட கூடாது,” என்றார்.
வைரசுக்கு எதிரான எளிய மற்றும் மிகவும் சக்தி வாய்ந்த ஆயுதம் முகக் கவசம் என்று கூறிய டாக்டர் ஹர்ஷ் வர்தன், நிறுவனங்களில் தலைமை பொறுப்பில் உள்ளோர், சமூக அமைப்புகள், அமைச்சகங்களில் உள்ள அவரது சகாக்கள் மற்றும் பதவியில் உள்ள அரசியல் தலைவர்கள் தங்களது பணியாளர்கள் கொவிட்டிடம் இருந்து பாதுகாப்பாக இருப்பதை உறுதி செய்ய வேண்டும் என்றார்.
தடுப்பு மருந்துகள் அறிமுகப்படுத்தப்பட்டதன் மூலம் கொவிட்-19-க்கு எதிரான போர் வலிமைப்படுத்தப்பட்டுள்ளதாக கூறிய அவர், உலகின் மிகப்பெரிய தடுப்புமருந்து வழங்கல் நடவடிக்கையை இந்திய அரசு தொடங்கி உள்ளதாகவும், 18 வயதுக்கு மேற்பட்ட அனைவருக்கும் இலவசமாக தடுப்பூசி வழங்க தற்போது தயாராகி வருவதாகவும் கூறினார்.
ஒவ்வொரு இந்தியரும் தடுப்பூசி செலுத்திக் கொண்டு கொவிட்டுக்கு எதிரான மக்கள் இயக்கத்தில் இணைய வேண்டும் என்று அமைச்சர் வேண்டுகோள் விடுத்தார்.
மத்திய சுகாதார செயலாளர் திரு ராஜேஷ் பூஷன், கூடுதல் செயலாளர்  திருமிகு ஆர்த்தி அஹுஜா, இந்திய செஞ்சிலுவை சங்க தலைமை இயக்குநர் திரு ஆர் கே ஜெயின் ஆகியோர் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1728212
தகவல் மற்றும் ஒலிபரப்பு அமைச்சகம்
53 வது இந்திய சர்வதேச திரைப்பட விழாவில் ஆஸ்திரிய திரைப்படம் அல்மா மற்றும் ஆஸ்கர், ஒரு உணர்ச்சிமயமான தொடக்கத்துக்கு உறுதி
நவம்பர் 20 முதல் 28ந் தேதி வரை கோவாவில் நடைபெறவுள்ள 53வது இந்திய சர்வதேச திரைப்பட விழா , ஆஸ்திரிய திரைப்படமான அல்மா மற்றும் ஆஸ்கர் படத்துடன் தொடங்குகிறது.
வியன்னா சமூகத்தைச் சேர்ந்த கிராண்ட் டேம் அல்மா மஹ்லர்  மற்றும் ஆஸ்திரிய கலைஞர் ஆஸ்கர் கோகோஷ்கா  ஆகியோருக்கு இடையேயான உணர்ச்சிமிக்க, குமுறலான உறவின் அடிப்படையிலேயே இந்த சுயசரிதை படமாக்கப்பட்டுள்ளது. டைட்டர் பெர்னர் இயக்கிய இந்தப் படத்தின் மொத்த காட்சி நேரம் 110 நிமிடங்களாகும்.
சினிமா என்ற கலையை முழுமையாகக் கொண்டாடும் 53வது இந்திய சர்வதேச திரைப்பட விழா, ஒரு இசையமைப்பாளருக்கும், ஒரு கலைஞருக்கும் இடையிலான காதல் பற்றிய படத்துடன் தொடங்குவது மிகவும் பொருத்தமானதாக அமையும். வளர்ந்து வரும் ஓவியர் ஆஸ்கர் கோகோஷ்கா, தனது முதல் கணவரான குஸ்டாவ் மஹ்லரின் மரணத்திற்குப் பிறகு கட்டிடக் கலைஞர் வால்டர் க்ரோபியஸுடன் உறவில் இருக்கும் இசையமைப்பாளரான அல்மாவைச் சந்திக்கிறார். தனது கலைத்திறனை உணர முடியாத நபருடன் இருக்க விரும்பாத அல்மா, ஆஸ்கர் கோகோஷ்காவுடன் உறவைத் தொடங்குகிறார். அவர்களின் உறவின் தன்மை அடிப்படையில் கோகோஷ்கா தனது மிகவும் பிரபலமான படைப்பை வரைகிறார். 'புயல்' மற்றும் 'கொந்தளிப்பு' என்று விவரிக்கப்படும் அவர்களின் உறவை பற்றி படம் ஆராய்கிறது.
இயக்குனர் டைட்டர் பெர்னர் ஒரு புகழ்பெற்ற ஆஸ்திரிய திரைப்பட மற்றும் நாடக இயக்குனர், நடிகர் மற்றும் திரைக்கதை எழுத்தாளர் ஆவார்.
அவர் 1976-1980 வரை ஓடிய அல்பென்சாகா என்ற குடும்பம் மற்றும் கிராமத்து வரலாறு தொடர்பாக விருது பெற்ற ஆறு படங்களின் மூலம் இயக்குனராக ஆஸ்திரியாவில் நாடு முழுவதும் அறியப்பட்டார்.
புகழ் பெற்ற ஷ்னிட்ஸ்லரின் நாடகமான டெர் ரெய்ஜனை அடிப்படையாகக் கொண்ட பெர்லினர் ரெய்ஜென்  திரைப்படத்திற்காக அவர் சர்வதேச அங்கீகாரத்தைப் பெற்றார்.
அல்மா மற்றும் ஆஸ்கார் நவம்பர் 20, ஞாயிற்றுக்கிழமை, பனாஜியில் உள்ள ஐநாக்ஸ்- இல் திரையிடப்படுகிறது.
பாதுகாப்பு அமைச்சகம்
அனைத்திந்திய அலுவல் மொழி, அறிவியல் மற்றும் தொழில்நுட்ப கருத்தரங்கை டிஆர்டிஓ நடத்தியது
அனைத்திந்திய அலுவல் மொழி, அறிவியல் மற்றும் தொழில்நுட்ப கருத்தரங்கை ராணுவ ஆராய்ச்சி மற்றும் மேம்பாட்டு நிறுவனத்தின்  முன்னணி ஆய்வகமான சந்திப்பூரில் உள்ள ஒருங்கிணைந்த பரிசோதனை தளம்  2021 அக்டோபர் 6-7 அன்று நடத்தியது. நாடாளுமன்ற உறுப்பினரும் பாதுகாப்புக்கான நிலைக்குழுவின் தலைவருமான திரு ஜுவல் ஒரம் கருத்தரங்கை தொடங்கி வைத்தார்.
அறிவியல் மற்றும் தொழில்நுட்ப பணிகள் உள்ளிட்ட அதிகாரப்பூர்வ பணிகளில் இந்தியின் பயன்பாட்டை ஊக்குவிக்கும் நோக்கில் அலுவல் மொழி குறித்த இந்த கருத்தரங்கை ஒவ்வொரு ஆண்டும் நடத்தும் பொறுப்பு இந்த டிஆர்டிஓ ஆய்வகத்திற்கு வழங்கப்பட்டுள்ளது. “பாதுகாப்பு தளவாடங்களின் பரிசோதனை மற்றும் மதிப்பீடு: தேவை மற்றும் சாதனைகள்” என்பது இந்தாண்டு கருத்தரங்கின் மையக்கருவாகும்.
நிகழ்ச்சியில் உரையாற்றிய திரு ஜுவல் ஒரம், அலுவல் நடவடிக்கைகளில் இந்தியை ஊக்குவிப்பதற்கான டிஆர்டிஓ-வின் முயற்சியை பாராட்டினார். பிராந்திய மொழிகளின் பயன்பாட்டை ஊக்குவிப்பதன் மூலம் கலாச்சார பாரம்பரியத்தை பாதுகாப்பது குறித்து அவர் வலியுறுத்தினார். நாடு முழுவதுமுள்ள டிஆர்டிஓ ஆய்வகங்களின் அலுவலர்கள் மற்றும் பணியாளர்கள் கருத்தரங்கில் பங்கேற்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762132
குடியரசுத் தலைவர் செயலகம்
டாக்டர் ஏ.பி.ஜெ.அப்துல் கலாம் பிறந்தநாளையொட்டி, அவருக்கு குடியரசுத் தலைவர் மலர்தூவி மரியாதை செலுத்தினார்
முன்னாள் குடியரசுத் தலைவர் டாக்டர் ஏ.பி.ஜே. அப்துல்கலாம் பிறந்தநாளை முன்னிட்டு, புதுதில்லியில் குடியரசுத் தலைவர் மாளிகையில் இன்று  நடைபெற்ற நிகழ்வில் அவருக்கு, குடியரசுத் தலைவர் திரு. ராம் நாத் கோவிந்த் மலர்தூவி மரியாதை செலுத்தினார்.
குடியரசுத் தலைவர் மாளிகையின் அதிகாரிகள், ஊழியர்கள் மற்றும் டாக்டர் கலாமின் குடும்ப உறுப்பினர்களும் இந்நிகழ்வின் போது அப்துல் கலாமிற்கு அஞ்சலி செலுத்தினர்.